**VILA HUBERT 932 01 Veľký Meder, Turistická 3**

**UBYTOVACÍ PORIADOK – OBCHODNÉ PODMIENKY**

Vila Hubert je ubytovacie zariadenie bez recepcie a obsluhujúceho personálu. Prevádzku vily zabezpečuje ubytovateľ a ním poverené osoby. Hosťom je osoba, ktorá sa dobrovoľne prihlásila na pobyt. Hosť sa zároveň zaväzuje dodržiavať nasledovný ubytovací poriadok:

**Nástup**

**Prihlásenie:** od **12:00 hod**

**Odhlásenie:** do **9:00 hod**

[V prípade neskoršieho nástupu zo strany klienta je tento povinný o tomto informovať prenajímateľa telefonicky alebo e-mailom.]

1. Hosť je pri príchode povinný predložiť svoj doklad totožnosti, na základe ktorého je zapísaný do Knihy ubytovaných.
2. Dohodnutá cena za ubytovanie sa vypláca hneď pri nástupe na pobyt.
3. Deti do 10 rokov je zakázané nechávať bez dozoru dospelých v interiéri i exteriéri objektu. Pri vzniku úrazu alebo iných nepredvídateľných okolností zodpovedá za dieťa osoba, s ktorou je dieťa prihlásené na pobyt.
4. Ubytovanie v objekte je povolené len osobám, ktoré netrpia infekčnou chorobou.
5. V celom objekte platí prísny zákaz prijímania návštev a ich prenocovania bez súhlasu majiteľa objektu. Hostia nesmú v žiadnom prípade a za žiadnym účelom vpúšťať neznáme osoby.
6. Prosíme Vás, aby ste si riadne očistili obuv pred vstupom, alebo používajte prezúvky.
7. Majiteľ má právo vstúpiť do objektu a izieb za účelom vykonania povinností, vyplývajúcich z prevádzkovania objektu (nutné opravy a údržba, havarijné stavy a pod.).
8. Ubytovaní hostia vo vlastnom záujme nahlásia závady a nefunkčnosť zariadení prenajímateľovi.
9. Je zákaz premiestňovať zariadenie (postele, nábytok..), robiť úpravy a opravy objektu, zásahy do sietí a inštalácie.
10. Pri objekte platí zákaz umývania motorových vozidiel/autá motorky/.
11. Posteľná bielizeň slúži na celotýždňový pobyt (7 nocí). V cene je zahrnuté záverečné upratovanie, v prípade upratania na požiadanie v priebehu pobytu účtujeme poplatok vo výške 20,- Eur. Prosíme, nevynášajte vankúše, periny, deky ani iné interiérové zariadenie do exteriérov objektu.
12. Vo vile je prísny zákaz fajčenia, manipulácia s otvoreným ohňom a používanie sviečok. Pre fajčiarov sú určené len vonkajšie priestory (terasa objektu, sedenie pri ohnisku v exteriéri). Vnútorný krb sa z bezpečnostných dôvodov nepoužíva.
13. Pre Vašu bezpečnosť je zakázané zakladať oheň okrem na to vyznačených priestranstiev a nosiť výbušné látky do objektu.
14. Hostia sú povinní dodržiavať nočný kľud v čase od 22.00 hod – 7.00 hod.
15. Žiadame Vás, aby ste neznehodnocovali zariadenie vo vile (s dôrazom na vystavené trofeje a drevorezby) ani v areáli (vrátene kvetov, kríkov a stromov).
16. Žiadame klientov, aby neplytvali elektrickou energiou.
17. Pri objekte je nádoba na odpadky, voľné skladovanie odpadu pred objektom je zakázané.
18. Ukončenie pobytu je najneskôr do 9.00 hod ráno. Žiadame dodržať hodinu odchodu z dôvodu nástupu ďalšieho turnusu. Pri odchode prosíme odovzdať celý objekt v nepoškodenom stave, odovzdať posteľné prádlo, kľúče od izieb.
19. Pred odchodom z objektu je ubytovaný hosť povinný:

- dať kuchynku do pôvodného stavu  
- vyprázdniť chladničku od potravín   
- vysypať všetky smeti do vonkajšieho smetného koša.  
- uzavrieť vodovodné kohútiky  
- zavrieť všetky okná a zhasnúť svetlá  
- uzamknúť dvere na kľúč a tento odovzdať

V prípade silného znečistenia objektu (neumytý riad, silne znečistené sanitárne zariadenia, posteľná bielizeň, znečistené podlahy blatom, znečistené steny , zvratky a pod.), majiteľ žiada úhradu za poškodenie.

Ubytovaní hostia sú povinní dodržiavať ubytovací poriadok – porušenie týchto podmienok dáva právny nárok majiteľovi vylúčenie hostí z objektu pred uplynutím dohodnutého času. Tento ubytovací poriadok je dostupný vo vile.

ĎAKUJEME, ŽE POUŽÍVATE VILU A JEJ AREÁL, AKO KEBY BOL VAŠIM DOMOVOM.

Prajeme Vám príjemný pobyt vo Vile Hubert a v našom krásnom kraji.

Majiteľ: Ing. Garaiová Teodora, Vila Hubert, Dunajská 3478/14A, Veľký Meder

Prevádzkovateľ: BeLiBe s.r.o., IČO: 50 655 612, Dunajská 3478/14A, Veľký Meder

Tel. č.: +421 905 710 769

email: [garden.garai@gmail.com](mailto:garden.garai@gmail.com) info@vilahubert.sk

web: www.vilahubert.sk

...................................................

Ing. Teodora Garaiová